山努西祖尼

丹斯里山努西祖尼（，）是马来西亚个老牌政治人物，先加入巫统，后头跟牢马哈蒂尔·穆罕默德跳槽到土著团结党。伊是马哈蒂尔个嫡系亲信，39岁就拨提拔做乡区发展部长，后来还做过农业部长、吉打州州务大臣搭巫统总秘书，勒政坛活跃仔几十年。2018年3月9号，伊勒吉隆坡个屋里向过世，享年75岁。

伊个政治生涯搭马哈蒂尔牢牢绑勒一淘。1981年马哈蒂尔一做总理，就拿伊升做部长。之后伊一直勒内阁搭吉打州担任要职，直到1999年辞脱州务大臣个职位。2008年伊带头响应马哈蒂尔个号召退党抗议，2016年又跟牢马哈蒂尔一道签《公民宣言》反总理纳吉·阿都拉萨，最后加入土团党做到纪律委员会主席。

山努西勒党里向是个有交关争议个人物，一直跟牢马哈蒂尔，对头邪气多。伊精通华语搭德语，欢喜收集书搭世界领导人个录音带，还拿过南京大学个名誉教授衔头。

 参考 

分类:马来西亚人